**Ogres novada**

**“Jauniešu Gada balva 2015”**

NOLIKUMS

Ogres novada “Jauniešu Gada balva 2015” ir Ogres BJC struktūrvienības, Ogres novada Jauniešu iniciatīvas centra, sadarbībā ar Jauniešu domi, organizēts pasākums – balvu pasniegšanas ceremonija, kurā īpaša uzmanība tiek pievērsta tām personām, organizācijām un notikumiem, kas 2014. un 2015. gadā visvairāk uzrunājis Ogres novada jauniešus.

**Konkursa mērķis :**

Godināt un pateikties Ogres novada jauniešiem, kuri ar savu veikumu ir mainījuši savu un citu jauniešu dzīvi, kā arī cilvēkiem un organizācijām, kuri veido draudzīgu vidi Ogres novada jauniešiem.

**Uzdevumi :**

* Novērtēt jauniešu personīgos sniegumus un viņu ieguldījumu novada jauniešu dzīves popularizēšanā un veicināšanā.
* Izcelt jauniešu un citu organizāciju, kā arī individuāli, paveiktos darbus, tādējādi aktualizējot un palielinot jauniešu iniciatīvas, un vēlmi līdzdarboties novada sabiedriskajā dzīvē.

**Dalībnieki :**

Konkursam var tikt pieteikts jebkurš jaunietis vecumā no 13-25 gadiem.

Kategorijās “Draudzīgākais pagasts jaunietim”, “Gada pasākums” un “Gada cilvēks jaunietim” pretendents var būt jebkura persona, iestāde Ogres novadā.

**Norises laiks un vieta :**

Konkursam var pieteikt līdz 2015. gada 22. novembrim.

Konkursa noslēguma pasākums notiek Ogres Kultūras centrā, 2015. gada 16. decembrī pulksten 18.00

**Nominācijas**

* + **Pretendents – Personība**

1. **GADA JAUNIETIS NOVADĀ**

**Nominācijas apraksts un kritēriji :**

Jaunietis, kurš aktīvi iesaistās Ogres novada sabiedriskajā dzīvē un ir kā piemērs citiem jauniešiem :

* spēj ar savu pozitīvo piemēru iedvesmot un motivēt līdzdarboties citus jauniešus novadā;
* aktīvi līdzdarbojas aktivitāšu organizēšanā novadā;
* izstrādā, īsteno pasākumus vai projektus;
* iesaistās apmācībās - vietējā, valsts, starptautiskā mērogā;
* piedalās dažādu organizāciju darbībā;
* iesaistās valsts vai pašvaldības jaunatnes politikas ietekmējošu lēmumu izstrādē un pieņemšanas procesā.

1. **GADA JAUNIETIS PAGASTĀ**

**Nominācijas apraksts un kritēriji :**

Jaunietis, kurš aktīvi līdzdarbojas Ogres pagasta sabiedriskajā dzīvē un rada pozitīvu tēlu citiem jauniešiem :

* spēj ar savu pozitīvo piemēru iedvesmot un motivēt līdzdarboties citus jauniešus pagastā;
* aktīvi līdzdarbojas pasākumos, un to organizēšanā savā pagastā;
* iesaistās apmācībās un aktivitātēs vietējā, valsts un starptautiskā mērogā.

1. **GADA CILVĒKS JAUNIETIM**

**Nominācijas apraksts un kritēriji :**

Cilvēks, kurš ir palīdzējis īstenot jauniešu idejas, sniedzot nepieciešamo atbalstu:

* spēj motivēt jauniešus aktīvi iesaistīties sabiedrības dzīvē;
* ir pieredze darbā ar jauniešiem;
* organizē aktivitātes, pasākumus un projektus jauniešiem;
* konsultē jauniešus par aktivitāšu, pasākumu un projektu īstenošanu;
* sekmē jauniešu pilsonisko audzināšanu.
  + **Pretendents – Darbība kustībā**

1. **JAUNIEŠU LABAIS DARBS**

**Nominācijas apraksts :**

Jaunieša vai jauniešu grupas veiktais darbs, kas pozitīvi ietekmējis cilvēka/sabiedrības labklājību Ogres novadā.

1. **GADA PASĀKUMS**

**Nominācijas apraksts :**

Jauniešu organizācijas, neformālās grupas vai jaunieša individuāli veidots pasākums.

* + **Pretendents – “Atvērtās durvis”**

1. **GADA JAUNIEŠU ORGANIZĀCIJA / NEFORMĀLĀ**

**Nominācijas apraksts un kritēriji :**

Organizācija vai neformālā grupa, kas sekmējusi pozitīvu jauniešu izaugsmi Ogres novadā :

* veic sabiedrībai nozīmīgus darbus;
* iesaistās labdarības akcijās vai paši tās organizē;
* organizē pasākumus un aktivitātes, motivējot jauniešus ņemt līdzdalību Ogres novada sabiedriskajā dzīvē.

1. **DRAUDZĪGĀKAIS PAGASTS JAUNIETIM**

**Nominācijas apraksts :**

Pagasts Ogres novadā, kas ir atvērts jaunietim, uzklausa un sniedz atbalstu viņu idejām.

1. **GADA UZŅĒMUMS**

**Nominācijas apraksts :**

Šo nomināciju piešķir “Jauniešu Gada balva 2015” organizatori.

**Lai pieteiktu kandidātu, jāaizpilda pieteikuma anketa.**

Var pieteikt elektroniski: <http://ejuz.lv/ogresjauniesugadabalva20152015> vai iesniedzot pieteikuma anketu rakstot uz e-pastu: [onjic@ogresnovads.lv](mailto:onjic@ogresnovads.lv)

**Izsludināšana:**

1. Paziņojumu par konkursu , tā nolikumu un pieteikuma veidlapu publicē sociālajos tīklos un mājas lapās jauniešiem <http://www.ogresnovads.lv/> jauniešu centra facebook lapā https://www.facebook.com/onjic.burzins un draugiem.lv lapā <http://www.draugiem.lv/burzins/> ; twitter kontā <https://twitter.com/ogresjicburzins> .
2. **Pieteikumu var iesniegt :**
3. jebkura persona vecumā no 15 gadiem;
4. jebkura iestāde (pašvaldība, izglītības iestāde, uzņēmums u.c.);
5. nevalstiskā organizācijas.
6. **Pieteikums konkursam jāiesniedz līdz 2015. gada 20. novembrim elektroniski** uz e-pastu: [onjic@ogresnovads.lv](mailto:onjic@ogresnovads.lv) , vai drukātā formā Ogres bērnu jauniešu centrā, Brīvības iela 15,Ogrē.

**Konkursa norises kārtība:**

1. Pieteikumus “JAUNIEŠU GADA BALVA 2015” izvērtēs speciāli izveidota vērtēšanas komisija un pieaicināti eksperti.
2. Rezultāti tiks paziņoti gada noslēguma pasākumā 2015.gada 16. decembrī, visos iepriekš minētajos sociālajos tīklos un vietējos preses izdevumos.
3. Visi pretendenti un iesniedzēji vai iesniedzēju grupa (līdz 10 cilvēki) tiek aicināti uz konkursa noslēguma pasākumu 2015.gada 16. decembrī , Ogres Kultūras centra Mazajā zālē.

**Konkursa komisijas tiesības un pienākumi**

1. Konkursa komisija var lūgt paskaidrojumus/precizējumus pieteikuma iesniedzējam.
2. Komisijai ir tiesības lemt par pieteikuma neizskatīšanu, ja tas neatbilst konkursa nolikuma prasībām.

**Sagatavoja :**

Ogres Novada JIC un

JD organizatoriskā grupa

+371 65022422